google/wiki40b huggingface dataset:
Raedienaehtjie

Raedienaehtjie eller Rádienáhttje (sørsamisk for «den rådende far») er betegnelsen på den høyeste guddom i samisk religion. Han representerer urfaderen og allfaderen. Han er himmelens hud og hersker over kosmos, og til hans ære reiste man hvert år en offerpåle som symboliserte verdens-pillaren. Denne gikk fra jorden og opp til polarstjernen og holdt oppe himmelvelvingen.
Hans kone var Radien-akka. Med henne fikk han sønnen Radien-pardne, som fikk kraft av sin far til å skape alt nytt liv på jorden.
Ifølge samisk tro var det høyguden Raedienaehtjie som skapte menneskenes sjel, mens den høyeste av mødregudinnene, Máttaráhkká ga legeme til de nye menneskene. Hun ga menneskebarnet videre til sin datter, fødselsgudinnen Sáráhkká, som plasserte fosteret i morslivet, og beskyttet kvinnene under svangerskapet.
Fletting

Fletting er en regelmessig sammenslynging av bøyelige tråder, bånd, strå, vidjer og liknende. En flette er en trådformet samling av tre eller flere lengder fleksibelt materiale som er lagt omkring hverandre (flettet') i et slikt diagonalt overlappende mønster. Teknikken brukes blant annet til å lage hårfrisyrer, tau, trosser, kabler og flettverksgjerder samt i kurvfletting, rundfletting og stråfletting. Et tau som er flettet er mer bøyelig enn et like tykt tau som er tvunnet.
Fletting er også en programvareteknikk for å samle data fra to eller flere kilder til et felles resultat. Fletting betegner dessuten biltrafikk som samles eller sammenflettes fra to kjørefiler over i én. Fletteregelen eller «glidelåsregelen», som i Norge ble innført i 1986, innebærer at ingen av de kjørende har fortrinnsrett, men at begge parter skal vike for og tilpasse seg hverandre.

Historikk

I motsetning til en vevstol der tekstilveven dannes av to forskjellige trådsett (renning og islett) som står vinkelrett på hverandre, foregår fletting ved at de enkelte trådene krysser over og under hverandre enten fram og tilbake i en flat flette eller i motsatte retninger i en rund flette. Fletting er eldre enn veving, og regnes trolig som opphav til veveteknikken.
Jorun jogga

Jorun jogga er et musikkalbum utgitt av Majorstuen i 2004.
Yanshan (Guilin)

Yanshan (kinesisk: 雁山区; pinyin: Yànshān Qū) er et bydistrikt i den autonome region Guangxi i Folkerepublikken Kina. Det er del av byprefekturet Guilin.
Yanshan har et areal på 288 km² og teller ca. 70.000 innbyggere (2004).
Gülhaneediktet

Gülhaneediktet eller Gülhane Hatt-ı Şerif; (Rosenhus-ediktet) eller Tanzimât Fermânı (Reorganiseringsediktet) var en erklæring gitt av den osmanske sultan Abdülmecid I i 1839 og proklamert 3. november det år, og som innledet Tanzimât-perioden med reform og reorganisering i Det osmanske rike.
Erklæringen ble utstedt etter tilskyndelse fra den reformvennlige storvesir Mustafa Reşid Pasha. Den lovet reformer som avskaffelen som skattejordbruk, endring av vernepliktsbestemmelsene og innrømmelse av alle osmanske borgeres medborgerrettigheter uavhenging av deres religion eller etnisitet. Målet med ediktet var å modernisere riket militært og sosialt slik at det kunne hevde seg bedre i forhold til de europeiske stormakter. Det var også det håp at men derved ville vinne i oppslutning i de deler av riket der misnøyen hadde bredt seg, som i de osmanskstrrte deler av det kristne Europa.
Gülhaneediktet, oppkalt etter parken Gülhane inntil Topkapipalasset i Istanbul, ble aldri fullt ut implementert.
William E. Metzger

Tidlig liv

William Metzger ble født i Peru i 1868. Ti år gammel flyttet han til Detroit sammen med sin far; han ble uteksaminert fra Detroit High School i 1885. og fikk omgående jobb i en møbelforretning..

Biler og Cadillac

I1895 besøkte Metzger verdens første bilutstilling i London.   Overveldet av det han så, ville han se fabrikkene og han besøkte Gottlieb Daimler og Karl Benz, som da var de ledende bilfabrikanter i verden (albeit med mindre enn 200 bygde biler hver).  Han returnerte til Detroit overbevist om bilens fremtid, og omgående solgte han sine aksjeer i Huber & Metzger.  Metzger bygde det første utstillingslokale i en amerikansk bilforretning som åpnet 7. juni 1897, som solgte elektriske biler.  Det følgende år la  Metzger til dampdrevne biler, så besindrevne biler bygget av forskjellige fabrikker. I 1899 startet Metzger med å selge biler bygget av Oldsmobile; og  i juni solgte Metzger den første Oldsmobile.
I1899 hjalp Metzger til med å orgnisere Detroits motormesse, bare den andre av sitt slag.  Åretvetter hjalp han til med å organisere  New York Auto Show in New York's Madison Square Garden.
Sent på 1920-tallet dreide Metzger sin interesse mot fly. Han var blitt en god venn av brødrene Wright, og følte at  USA trengte flerei flyfbrikker. I 1926, hjalp han Edward Stinson med å danne Stinson Aircraft Company. Året etter organiserte han den første amerikanske flyutstilling i Detroit. I 1929 organiserte han Cadillac Aircraft Co. Selskapet bygde, teknisk sett overlegne fly, men depresjonen skadet selskapet, og det fikk ingen fremtid.
Hunddaga

Hunddaga er det andre albumet fra Kompani 69. Albumet ble utgitt 29. januar 2009, og var tenkt å bli gruppens store gjennombrudd, noe det ikke ble. Tittelen henviser til hundedagene, det vil si perioden mellom juli og august da havet blir varmere og gjør at det som ligger på bunnen flyter opp.
Musikkvideoen for låta «Hyrdan» ble nominert til Spellemannprisen i 2009 for Årets Musikkvideo. Videoen lå lenge an til å vinne, men det ble i siste sekund funnet ut at et tusentall av stemmene gruppen hadde fått fra fans var manipulert. Foruten den har det også blitt laget musikkvideo av låtene «Dele likt» og «Krættur».
Rondane Høyfjellshotell

Historie

Hotellet ble etablert som Rondane Fjellstue 1. mars 1939 av Hans og Bergljot Nygaard. Hotellet brant natt til 3. juni 1961 etter et lynnedslag. Nytt bygg åpnet 29. juni 1963, tegnet av arkitektene Henning von Zernichow og Kjell Ullring. Hotellets skitrekk sto klart vinteren 1969.
I 1976 overtok Hans og Bergljot Nygaards datter Ingrid hotellet med sin mann Erling Erlandsen. Ekteparet Berit Ljone og Knut Brattebråten drev hotellet frem til 2011. Brattebråten omdøpte hotellet til Rondane Spa Høyfjellshotell i 1999. I 2011 ble hotellet solgt til Kari Gripp og Willy Roar Rahm fra Rahm Gruppen. I dag eies hotellet av Rondane Høyfjellshotell AS, med en rekke aksjonærer, blant annet hotellsjef Ole P. Christensen.
Hotellet har eget vannkraftverk i elven Ula, som renner gjennom Uldalen, 500 meter fra hotellet.
Synne Skouen

Utdannelse

Skouen startet sine komposisjonsstudier ved Hochschule für Musik und Darstellende Kunst i Wien i 1969, og ble der i fire år. Hun studerte komposisjon og analyse med professorene Alfred Uhl og Erwin Ratz, og eksperimentell komposisjon ved akademiets elektroniske studio, som ble ledet av komponistene Dieter Kaufmann og Friedrich Cerha. I denne perioden var hun også medlem av den eksperimentelle musikkteatergruppen ”Die Fremden”.
Etter å ha fullført kandidatstudiet i Wien, begynte hun på Norges musikkhøgskole, der hun i 1976 fullførte sin diplomeksamen etter studier med komponisten Finn Mortensen.

Yrkesliv

I årene siden har Synne Skouen arbeidet som komponist, musikkanmelder og redaktør, foruten som leder for Norsk komponistforening (2002-2006). Hun startet i sin tid musikktidsskriftet Ballade, og ble kulturkanalen NRK P2s første musikksjef i 1993; en stilling hun hadde fram til hun ble kultursjef samme sted (1999-2001).
Synne Skouen har hatt mange ulike oppdrag som komponist, blant annet for Festspillene i Nord-Norge, Festspillene i Bergen, Oslo Kammermusikkfestival, Oslo Internasjonale Grieg Festival, Ny Musikk, Den Norske Opera, NRK Fjernsynet og Radioteatret (Prix Italia i 1983), og en rekke andre. Hun har også laget musikk for teater og film, senest til Nina Grünfelds TV2-dokumentar ”Den døende doktoren” (2008).
I 2011 utkom en CD med hennes musikk, Call-Notes, som både ble innkjøpt av Norsk kulturråd, og nominert til Spellemannpris.
Skouen har også flere ganger samarbeidet med dramatikeren Cecilie Løveid.  Blant samarbeidene er Rug, Dusj, og radioproduksjonen Måkespiserne.  Med Måkespiserne vant de Prix Italia for beste drama i 1983.
Høsten 2012 ble bestillingsverket Autumn Arias urframført under Ultimafestivalen i Oslo. Det ble bestilt av Det Norske Kammerorkester,  med solistene Hans Christian Bræin og Øystein Birkeland.
I september 2017 hadde kammeroperaen Ballerina urpremiere ved Den Norske Opera & Ballett. Verket er basert på et skuespill fra 1976 med samme navn, skrevet av hennes far, Arne Skouen. Teksten har blitt ombearbeidet til en operalibretto av Oda Radoor.
Skouens musikk er utgitt av Norsk Musikforlag as, Musikk-Huset AS, Alicia Keys Music, og er ellers tilgjengelig fra NB noter.
Synne Skouen mottar Statens Garantiinntekt for kunstnere fra 2012.
Fedafjorden bru

Om prosjektet – Listerpakken

Prosjektet ble vedtatt i Stortinget i juni 2002. Det består av ni små og store utbyggingsprosjekter i Listerregionen i Vest-Agder. Det finansieres delvis gjennom bompenger og med offentlige midler. Prosjektet har en kostnadsramme på 1 624 millioner kroner (2002-kr.). E39 Lyngdal–Flekkefjord er prøveprosjekt for «Offentlig Privat Samarbeid» (OPS). Byggestart var i 2004 på E39 Handeland–Feda (byggedel i OPS-prosjektet) og Rv 43.
Gustaf Åkerhielms regjering

Gustaf Åkerhielms regjering var Sveriges regjering mellom 12. oktober 1889 og 10. juli 1891. Regjeringssjef (statsminister) var Gustaf Åkerhielm.
Adela croesella

Utseende

En liten (vingespenn 10 – 13 mm), fargerik møll med lange antenner. Den kjennes lettest fra lignende arter på at forvingens lyse tverrbånd er kantet med fiolett, dessuten er den mindre enn de fleste andre svepemøll. Antennen hos hannen er trådformet og omtrent dobbelt så lang som forvingen, hos hunnen er den litt lenger enn forvingen, i den innerste halvdelen kledt med svarte, oppstående skjell. Hodet er kledt med lyst rustfargede, oppstående, hårlignende skjell. Forvingen er brunlig med en brunfiolett glans, og mer eller mindre tydelige, lyse (gulaktige) lengdestreker. Midt på har den et rett, gult tverrbånd, dette er bredt kantet med blåfiolett på begge sider. Vingefrynsene er mørkbrune. Bakvingen er mørkbrun med purpuraktig glans.

Levevis

Arten lever i skogkanter og buskrik mark. Larvene lever på busker og løvtrær. Oppgitte næringsplanter er tindved (Hippophaë rhamnoides) og liguster (Ligustrum vulgare), men det er sannsynlig at den har andre vertsplanter i Norge. De spiser mest nedfalne blader, kanskje også på blomster og frø. Larven lever i en avlang, oval og flat hylse av bladrester. De voksne sommerfuglene flyr om dagen i juni og juli. Hunnene sitter mest i ro i vegetasjonen mens hannene med sine lange antenner svermer rundt buskene.

Utbredelse

Den er utbredt i Europa og Sibir. I Norge er den funnet i Sør-Norge.
Desert Saints

Handling

Arthur Banks (Kiefer Sutherland) er en Ivy League-utdannet leiemorder for latinamerikanske narkotikakarteller som plukker opp ensomme kvinner som reiser alene. Han bruker dem som dekke for leiemordet, for så å drepe dem når jobben er gjort. Hans varemerke er en kule med en wolframkjerne. I løpet årene har han blitt klar over FBIs mange forsøk på å fange ham, blant annet ved bruk av overvåkingskameraer og satellitt, noe som fører til at han for det meste holder til i landlige ørken-områder langt fra andre mennesker når han ikke tar på seg oppdrag. FBI-teamet som leter etter ham blir ledet av spesialagent George Scanlon (Jamey Sheridan), som 15 år tidligere ble satt til å beskytte et vitne som Banks klarte å drepe uten å legge igjen noen beviser.
Scanlon planter agent Bennie Harper (Melora Walters), ved en bensinstasjon som en omstreifer, og Banks plukker henne opp for det som han sier skal være hans siste jobb, et leiemord på en meksikansk presidentkandidat. Scanlon og agent Donna Marbury (Leslie Stefanson), følger etter Banks og Harper sørvest gjennom USA, men dette går galt når Banks oppdager en av agentene som følger etter dem. Agenten later som om han er Harper`s sjalu eksmann, men denne planen går galt når Banks dreper ham uten at Harper ser det og deretter kvitter seg med kroppen i en forbrenningsovn. Den kvelden, har Banks og Harper sex på et motell. Scanlon bestemmer seg for å avbryte operasjonen etter FBI-agentens død og trekke ut Harper. Men Harper snakker ham ut av det, og hun mener at Banks er deres eneste ledetråd til arbeidsgiverne hans i narkotikakartellene. 
Banks betror seg til Harper at han hater sin jobb, men at han har ikke hatt mulighet til å komme ut av det før nå. I Mexico, snur Harper seg vekk fra både Banks og FBI. Hun skyter Banks og stopper ham fra å begå drapet, og hun låser Banks til en balkong med håndjern. Harper dreper kjeltringene som leide inn Banks, og hun tar pengene som Banks skulle få for drapet. Hun forteller Banks at hun tror FBI veldig gjerne vil snakke ham, og at de vil være så opptatt med ham at hun kommer til å forlate landet med pengene uten store problemer, og derfor lar hun ham være i live. Harper kontakter FBI og forteller hvor de kan finne Banks, men før Scanlon rekker å komme dit har Banks klart å stikke av. 
I mellomtiden, følger FBI et tips fra agent Marbury om at Harper blitt sett ved en flyplass, men dette "tipset" var faktisk Marbury selv i forkledning. Marbury kvitter seg med forkledningen før hun også stikker av, noe som gjør det mulig for Harper å forlate landet. I den siste scenen, møtes Harper og Marbury i ørkenen. De kysser lidenskapelig, og diskuterer sin nye rikdom. Et stykke unna ser vi Banks sine støvler og blodige hånd, men han blir ikke oppdaget av de to kvinnene. Etter at skjermen går svart, høres et enkelt skudd.
Hur som helst är han jävligt död

Handlingen

To smågale forfattere, Rolf og Gunnar,  som er hypokondere, stormannsgale og lider av forfølgelsesmani er i Stockholms skjærgård for å skrive et teaterstykke, gå i badstuen, jakte og koble av. Men en avis har fått tak i den hete nyheten og sender en fotograf for i smug å ta bilder og avlytte samtalene deres. 
Under et badstubad går døren i baklås. Når begge mennene til slutt lykkes å ta seg ut, tror de at de ser et rådyr i buskene. Nakne og oppjagede henter de geværene sine og skyter noen skudd. Når de går fram til buskaset oppdager de at det ligger en død mann på bakken.
Norgesmesterskapet på ski 1966

Norgesmesterskapet på ski 1966 var norgesmesterskapet i de nordiske grenene skihopping, langrenn og kombinert.
Mesterskapet ble arrangert på Hernes og Rena.
Kyokushinkai

Kyokushinkai er en form for karate, grunnlagt av sosai Masutatsu Oyama i 1957. «Kyoku» betyr ytterst, «shin»  betyr sannhet eller virkelighet, og «kai» betyr møtes eller forenes. Stilarten er basert på andre karateformer som Oyama trente, blant annet Shotokan og Goju-Ryu, og mye av kihon (grunnteknikker) og kata (mønster) stammer fra disse. Kyokushinkai er en fullkontakt-kampsport/-stilart. Antall utøvere på verdensbasis har blitt anslått til 10–20 millioner. I Norge finnes det per 2007 cirka femti klubber for denne stilarten tilsluttet ulike internasjonale organisasjoner. Det finnes syv forskellige belter. Hvitt, oransje, blått, gult, grønt, brunt og svart, når man går opp i belte kalles det å få høyere grad etter svart så finnes det grader som heter Dan Dan blir vist på det svarte beltet med gullstriper. Det finnes ti Dan. Når en bruntbelte utøver blir svartbelte så begynner de med første Dan. Det finnes Mønstre som heter Kata. Jo høyere grad du har. Jo vanskelige Kataer får man. Man går kata på graderinger. Graderinger er en sermoni der man prøver å få høyere
Khoresm-dynastiet

Historie

Datoen for grunnleggelsen av imperiet er usikker. Khoresm var en provins i Ghaznavid-imperiet fra 992 til 1041. I 1077 falt guvernørskapet i provinsen, som nå tilhørte seldsjukkene, i hendene på Anuş Tigin Ğarçai. I 1141 ble seldsjukk-sultanen Ahmed Sanjar beseiret av nabostaten Kara Khitay, og Anuş Tigins barnebarn Ala ad-Din Aziz ble tvunget til å underkaste seg  Kara Khitay som vasall.  
Sultan Ahmed Sanjar ble drept i 1156,  og da seldsjukk-staten falt i kaos, ekspanderte khoresmidene sitt territorium sørover. I 1194 ble den siste sultan av seldsjukkriket, Toğrül III, beseiret og drept av khoresm-herskeren Ala ad-Din Tekish, som også frigjorde seg fra Kara Khitay. I 1200 døde Tekish og ble etterfulgt av sin sønn, Ala ad-Din Muhammed, som i 1205 erobret hele seldsjukk-staten og utropte seg til sjah. I 1212 beseiret han Gur-Khan Kutluk og erobret store landområder fra Kara Khitay. Nå hersket han over et territorium som strakte seg fra Jaxartes nesten hele veien til Bagdad, og fra Indus-elven til Kaspihavet.
I 1218 sendte Djengis Khan  en gruppe på minst 100 mann (noen kilder hevder 450) til sjahen for å knytte diplomatiske forbindelser. Muhammed II henrettet alle de mongolske utsendingene for å markere sin forakt for den stigende stormakten. Dsjengis hevnet seg med å sende en styrke på 200 000 mann. I februar 1220 krysset den mongolske arméen Jaxartes. Mongolene stormet Bukhara, Samarkand og kwarezmid-hovedstaden Urgench. Sjahen flyktet og døde noen uker senere på en øy i Kaspihavet.
I Great Captains Unveiled fra 1927 gav B.H. Liddell Hart detaljer om den mongolske kampanjen mot khoresmidene som understreket hans egen filosofi om «den indirekte metoden» og trakk frem mange av taktikkene brukt av Dsjengis som  senere skulle bli inkludert i den tyske blitzkrieg-formen for krig, inspirert delvis av forfatterskapet til Liddell Hart.
Sønnen til Ala ad-Din Muhammed, Jalal ad-Din Mingburnu, ble den nye sultanen (han avslo tittelen sjah),  men  flyktet med sin hær mot India. Mongolene nådde ham igjen ved Indus-elven, og han ble beseiret i slaget ved Indus. Han og hans nærmeste tilhengere flyktet så til Armenia, hvor de angrep seldsjukkenes Rüm-sultanat. Han fikk en rask seier og erobret byen Ahlat, men ble senere beseiret av sultan Kay Qubadh I i slaget om Yassi Chemen i 1230. Han ble myrdet i 1231 ved et attentat.
Jalal ad-Din Mingburnus tilhengere forble lojale mot ham selv etter hans død og plyndret seldsjukklandene til Jazira og Syria i de neste årene og kalte seg Khwarezmiyyaer. Ayyubid-sultanen Salih Ayyub leide dem senere som leiesoldater mot sin onkel Salih Ismail og  erobret selveste Jerusalem i 1244, noe som utløste det syvende korstoget.
Khwarezmiyyaene tjente i Egypt som mamelukker før de til slutt ble beseiret av Mansur Ibrahim noen år senere.
Radioskugga

Radioskugga er en svensk dramaserie som gikk på SVT fra 1995 til 1997. Serien handlet om en radio-DJ som flyttet fra Stockholm til den lille bygda Bakvatnet i Norrland for å etablere en ny radiokanal. Planene om å lage en kommersiell radiokanal for hele landsdelen gikk imidlertid i vasken, fordi bygda lå i radioskygge mellom de høye fjellene. Hovedpersonen ble likevel boende i det lille tettstedet. Hovedrollen ble spilt av Figge Norling. Serien ble produsert av Stefan Baron.
Serien hadde mye til felles med den amerikanske serien Det gode liv i Alaska.
Uracanthini

Utseende

Middelsstore, lange og tynne trebukker, gråbrune med mørkere tegninger. Antennene er lange og tynne, pronotum gjerne lengre enn bredt, trapesformet. Dekkvingene er lange og smale, parallellsidige eller litt tilsmalnende bakover, med rettvinklede "skuldre".

Utbredelse

Gruppen er utbredt i Australia og Ny-Guinea.
L'ajo nell'imbarazzo

Oppføringshistorie

Forestillinger 19. århundre
Oppsetningen ble spilt i mange italienske byer, og det ble den første av komponistens operaer som ble satt opp utenfor landet, med produksjoner i Wien, Dresden, Barcelona, og Rio de Janeiro.
Men, før den premieren i Napoli i 1826, reviderte Donizetti operaen under tittelen Don Gregorio, og under dette navnet hadde det premiere på Teatro Nuovo i Napoli 11. juni 1826. Det samme året ble det oppført på La Scala. Den 28. juli 1846 første gang i London, men «synes å ha forsvunnet ut av syne før den dukket opp igjen i Italia i det tjuende Århundre».
20. århundre og videre
Den ble oppført på Teatro Donizetti i komponistens hjemby Bergamo i 1959 og en italiensk TV-produksjon ble kringkastet i 1964. En vellykket oppførelse på Wexford Festival i 1973 ført til at den ble spilt også i fire andre europeiske byer mellom 1975 og 1990 og et nytt video-opptak ble gjort av livefremføringen på Teatro Donizetti i november 2007.
Tansu Çiller

Bakgrunn

Tansu Çillers far var guvernør for provinsen Bilecik på 1950-tallet. 
Hun studerte økonomi ved handelshøyskolen i Istanbul, og fortsatte ved University of New Hampshire of tok doktorgrad ved University of Connecticut. Hun avsluttet senere sine postdoktorale studier ved Yale University. 
Çiller underviste i nasjonaløkonomi ved Franklin och Marshall College i Lancaster i Pennsylvania. I 1978 ble hun foreleser ved Bogaziciuniversitetet i Istanbul og i 1983 ble hun utnevnt til professor ved samme institusjon. Hon ble senere ordførende i den senere nedlagte Istanbul Bank.

Politiker, finansminister

I 1990 meldte hun seg inn i det konservative partiet Den sanne vei. Hun ble valgt inn i parlamentet i 1991 og tjenestegjorde som minister med ansvar for økonomi i den daværende koalisjonsregjeringen ledet av Süleyman Demirel. Den 13. juni 1993 ble sitt partis leder.

Statsminister

I juni 1993 overtok hun som statsminister etter at Süleyman Demirel var blitt valgt til president. Hun var Tyrkias statsminister mellom 1993 og 1996. Etter at Det republikanske folkeparti (CHP) trakk seg ut av koalisjonen i 1995 forsøkte hun å danne en minoritetsregjering, men mislyktes i dette

Senere virke

Tansu Çiller var også Tyrkias utenriksminister og visestatsminister 1996-1997.
Etter et nederlag i valget i 2002 gikk hun i pensjon og trakk seg fra politikken.
Stephan von Breuning

Karriere

Han var en amatør som arbeidet med de rike samlingene til Muséum national d'Histoire naturelle. Von Breuning beskrev 7894 taxa av cerambycidae.

Verk

Den komplette listen av hans entomologiske verk har blitt utgitt i Bulletin de la Société Sciences Nat, nummer 41.
En av hans meste kjente verk forblir Études sur les Lamiaires som ble utgitt i Novitates entomologicae, 1934-1946.

Personlig liv

Han ga fotoet som er vist sammen en tekst som skulle publiseres etter hans død. Von Breuning bodde med sin ektefelle i en liten studioleilighet i rue Durantin, Paris 18ème på toppen av en gammel bygning.
Peder Nielsen Leuch

Slekt

Peder Nielsen var sønn av lavettmaker på Akershus Niels Pedersen (død 1675). Sammen med sin bror Morten Leuch (d.e.) tok han navnet Leuch etter stemorens første ektemann (se Leuch).
Leuch var gift to ganger, første gang med Anne Mortensdatter, enke etter kjøpmann Peder Madssøn Kinck, og andre gang med Alhed Johansdatter Kreftig, datter av Bærums verks eier Johan Krefting. Han etterlot seg to sønner, Morten og Niels, samt tre døtre. Den eldste datteren, Karen, ble gift med James Collett, stamfar til slekten Collett i Norge. Den andre datteren, Kirsten, ble gift med kjøpmann og rådmann Christen Griis.

Liv

Peder Nielsen Leuch nevnes første gang på begynnelsen av 1660-tallet som kjøpmann i Christiania. Peder skal først ha vært skreddersvenn og deretter omvandrende trelastarbeider, men endte som en av Christianias mest ansette og velstående trelasthandlere. I 1687 ble han utnevnt til rådmann, og omtrent samtidig ble han medlem av en kongelig kommisjon som skulle avgi en betenkning om skogdriften i det sønnenfjelske Norge. Kommisjonens forslag resulterte i skogreskriptet av 6. september 1688 og den kongelige resolusjonen av samme år om sagbruksprivilegier.
Gjennom sitt første ekteskapet kom Leuch i besittelse av Bogstad gård samt 27 andre gårder og skogområder i Aker og Bærum, blant andre Ullern, Grini og Øvre Bestum med Vækerø. Han utvidet senere besittelsene ved innkjøp av andre gårder i samme strøk. Dermed la han grunnlaget for et stort eiendomskompleks på begge sider av Lysakerelva og Bogstadvannet.
Tenaska Lindsay Hill kraftverk

Tenaska Lindsay Hill kraftverk er et kombinert oljekraftverk og gasskraftverk i delstaten Alabama i USA. Det har en installert produksjonskapasitet på 845 MW, fordelt på 4 turbiner. Dette er et delstatens åttende største kraftverk målt etter effekt. Anlegget ble påbegynt omkring 1999 og stod ferdig i 2002. Brenselkilden er naturgass og olje.